L'Ajuntament de Sagunt reconeix els èxits de la lluitadora Marta Ojeda
18 de maig 2022

![](/media/lmcnd5za/c_luchadoramini.jpg?width=850&height=566.9886363636364)

Este matí, l'alcalde de Sagunt, Darío Moreno, i el regidor d'Esports, Javier Timón, han rebut en el Saló de Plens de l'Ajuntament de Sagunt a lluitadora Marta Ojeda, qui ha obtingut diferents èxits durant esta temporada. També han estat presents en la recepció el president del Club de Lluita Camp de Morvedre, Juan Carlos Morte, familiars de Marta Ojeda i companys i companyes del club.

Esta jove esportista de la nostra localitat ha aconseguit el passat 27 de març en el Campionat d'Espanya sub23 celebrat a Santiago de Compostel·la la medalla d'or en categoria de 68 kg. També la medalla de plata aconseguida en la categoria de 72 kg, en el passat Campionat Internacional Open Joves Promeses celebrat els dies 23 i 24 d'abril a La Nucia, a més de la medalla de plata aconseguida el passat cap de setmana en categoria de 68 kg en el Campionat d'Espanya Sènior Absolut celebrat a Gijón.

Així mateix, també ha aconseguit el seté lloc en categoria sènior en el Torneig Internacional Memorial Donen Kolov i Nicola Petrov que es va disputar en la localitat de Valiko Tarnovo (Bulgària), i el cinqué lloc en la categoria de 68 kg en el Campionat d'Europa sub23, celebrat també a Bulgària el març passat.

Per tot això, Javier Timón ha manifestat que «**tots coincidim a afirmar que estem davant un dels principals referents de l'esport femení de la nostra ciutat, que no coneix límits en les seues aspiracions i per a la qual no existix cap sostre ni repte que no puga superar. Una esportista compromesa i entregada al treball diari i un exemple d'esforç i de constància per a totes i tots**».

En este sentit, el regidor ha afegit que «**volem traslladar-te el nostre reconeixement i el de tota la ciutat per tots els èxits, per la teua dedicació i contribució a la promoció del nostre municipi per tots els racons del món**». A més, ha desitjat «**sort**» a Marta Ojeda en les seues pròximes competicions, la Copa de la Reina i el Campionat del Món sub23.

Per part seua, Darío Moreno ha incidit en el treball que hi ha darrere d’estos reconeixements i en la part més inspiradora «**eres una atleta de l'esport femení i costa que les dones participen al mateix nivell que els homes en molts esports. Hi ha gran part que és eixa construcció social, uns obstacles extra que heu de superar, però també hi ha una part que té a veure amb el fet que les dones des de xicotetes es creguen que també poden destacar en qualsevol mena de disciplina, en el teu cas en una que històricament, a més, ha estat molt masculinitzada. Per això t'hem de donar les gràcies com a societat perquè ens ajudes a trencar estes barreres, a dir-los a totes les nostres xiquetes i joves que també poden en l'àmbit que siga, i que per això hui era necessari que el posàrem en valor**».

També, Marta Ojeda ha tingut paraules d'agraïment tant a l'Ajuntament de Sagunt com a la ciutat, per ser «**la ciutat que m'ha acollit, m'ha impulsat i m'ha portat fins on estic hui**». Igualment, el president del Club, Juan Carlos Morte, ha valorat l'esforç que realitza l'esportista diàriament, així com agraït i donat l'enhorabona pels èxits.

![](/media/dptdsoiq/c_luchadora.jpg?width=850&height=566.9886363636364)

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-reconeix-els-exits-de-la-lluitadora-marta-ojeda/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-reconeix-els-exits-de-la-lluitadora-marta-ojeda/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-reconeix-els-exits-de-la-lluitadora-marta-ojeda/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-reconeix-els-exits-de-la-lluitadora-marta-ojeda/)